Επίδραση του φυτού (τομάτας, φασολιάς) στην ανάπτυξη και κατανάλωση της λείας δυο πληθυσμών του αρπακτικού ακάρεως Phytoseiulus persimilis (Acari:Phytoseiidae)
Creators: name: Μπράχου, Γεωργία Αθανασίου
Publisher: name: Aristotle University of Thessaloniki
Year: 2015
Subjects: Phytoseiulus persimilis
Τομάτα
Φασολιά
Tomato
Bean

description: Το Phytoseiulus persimilis Athias - Henriot είναι ένα αρπακτικό άκαρι της οικογένειας Phytoseiidae, το οποίο τρέφεται κυρίως με άτομα του κοινού τετρανύχου Tetranychus urticae και χρησιμοποιείται ευρέως σε προγράμματα βιολογικής καταπολέμησης τετρανύχων. Στην παρούσα μεταπτυχιακή διατριβή, μελετήθηκε η επίδραση δυο φυτών στην κατανάλωση λείας (άτομα τετρανύχου), από άτομα του αρπακτικού ακάρεως P. persimilis. Χρησιμοποιήθηκαν δύο πληθυσμοί του αρπακτικού ακάρεως P. persimilis. Ο πρώτος πληθυσμός εγκαταστάθηκε με άτομα που συλλέχθηκαν από φυτά τομάτας στην περιοχή Λάρισας, που ήταν προσβεβλημένα με τετράνυχο. Ο δεύτερος πληθυσμός, εγκαταστάθηκε με άτομα ενός εμπορικού σκευάσματος (PhytoLine p) της εταιρείας Syngenta. Στο πρώτο τμήμα της διατριβής πραγματοποιήθηκαν πειράματα που αφορούσαν τη διάρκεια ζωής, την ωοπαραγωγή και την κατανάλωση λείας από άτομα του αρπακτικού ακάρεως σε φύλλα τομάτας και φασολιάς, σε θερμοκρασία 20oC και φωτοπερίοδο Φ:Σ 16:8. Βρέθηκε ότι η διάρκεια της ανήλικης ανάπτυξης καθώς και η ωοπαραγωγή διέφεραν μεταξύ των δύο φυτών. Συγκεκριμένα, ο αριθμός των αποτιθέμενων αυγών από άτομα του Ελληνικού πληθυσμού του P. persimilis ήταν μεγαλύτερος στα φύλλα φασολιάς απ’ ότι στα φύλλα τομάτας. Επίσης βρέθηκε ότι τα άτομα του Ελληνικού πληθυσμού απέθεσαν μεγαλύτερο αριθμό αυγών στην τομάτα από ότι τα άτομα του Εισαγόμενου πληθυσμού. Στο δεύτερο τμήμα της διατριβής προσδιορίστηκε με κατάλληλα πειράματα η ταχύτητα μετακίνησης των ατόμων του P. persimilis των δύο πληθυσμών, σε φύλλα φασολιάς και τομάτας. Βρέθηκε ότι η ταχύτητα μετακίνησης ήταν σημαντικά μεγαλύτερη σε φύλλα ή βλαστούς φασολιάς σε σχέση με φύλλα ή βλαστούς τομάτας. Προσδιορίστηκε επίσης η ποσότητα της λείας που καταναλώθηκε από τα άτομα του P. persimilis σε φύλλα φασολιάς και τομάτας. Βρέθηκε ότι η ποσότητα της λείας που καταναλώθηκε ανά άτομο του αρπακτικού ακάρεως ήταν σημαντικά μεγαλύτερη σε φύλλα φασολιάς σε σχέση με φύλλα τομάτας. Η παρουσία μετάξινων ινών του τετρανύχου επηρέασε την ποσότητα κατανάλωσης της λείας από άτομα του αρπακτικού όσο και την ωοπαραγωγή τους. Τα άτομα του αρπακτικού ακάρεως κατανάλωσαν μεγαλύτερο αριθμό ατόμων λείας και απέθεσαν περισσότερα αυγά όταν υπήρχαν στα φύλλα οι μετάξινοι ιστοί του τετρανύχου. Αντίθετα με απουσία μετάξινων ιστών, τόσο η κατανάλωση όσο και ο αριθμός των αποτιθέμενων αυγών από τα άτομα του αρπακτικού ήταν μικρότερος. Τα αποτελέσματα της παρούσας μεταπτυχιακής διατριβής συμβάλλουν στη γνώση των συνηθειών και της ανάπτυξης του αρπακτικού ακάρεως P. persimilis και μπορεί να βοηθήσουν στη βελτίωση της μαζικής εκτροφής στο εργαστήριο και στην αξιοποίησή του στον αγρό σε προγράμματα βιολογικής καταπολέμησης, σε διαφορετικά φυτά.
description: The predatory mite Phytoseiulus persimilis (Acari:Phytoseiidae) is widely used for biological control of the spider mite Tetranychus urticae (Acari:Tetranychidae). In the present thesis, we studied the effects of the leaves of bean and tomato plants on prey consumption, egg production and development of two populations of P. persimilis. The population used in our study were established with individually originating from tomato plants grown wild in central Greece and from a commercial population (PhytoLine p) from Syngenta. We determined in the laboratory the effects of bean and tomato leaves on development, egg production of the predatory mites as well as on prey consumption. It was found that females of both populations laid a significantly higher number of eggs on bean than tomato leaves. In addition predatory pre-imaginal development was favored on bean than on tomato leaves. Moreover, females of both predatory populations moved with a higher speed on bean than on tomato leaves. Prey consumption by predatory females was significantly higher on bean than on tomato plants although the presence of spider mites web favored it. Yet, the Greek predatory population performed better with concern to egg production and prey consumption on tomato leaves than the commercial population. These results indicate that the host plant and population origin may play a significant role on prey consumption and development of predatory mites. They may be usefull for a better understanding of the role of predatory mites when they are used in different plants for biological control of spider mites.